पाएं अपने शहर की ताज़ा ख़बरें और फ्री ई-पेपरडाउनलोड करें
जीरकपुर। जीरकपुर पुलिस के काम का अंदाज कुछ निराला ही है। नगला गांव में शनिवार को करीब 40 किलो प्याज चोरी के मामले में एफआईआर दर्ज करने में जरा भी देर नहीं की। वहीं, बलटाना के हेम विहार में एक बंद घर से 6 लाख के गहने व नकदी चोरी के मामले में पुलिस ने न तो मौके पर फोरेंसिक टीम बुलाई और न ही सोमवार रात तक चोरी का केस दर्ज किया है।
मकान नंबर 114 में रहने वाले हरबंश लाल का परिवार अंबाला गया था। हरबंश लाल ने बताया कि वह सोमवार रात करीब 7 बजे लौटै। घर में सामान बिखरा पड़ा मिला। चोर सोने के चार कड़े, एक मंगलसूत्र, 6 अंगूठियां,5 चेन व अन्य सामान ले गए। इसके अलावा 25 हजार की नकदी भी चुराई। इस वारदात के बाद जीरकपुर पुलिस बिना फोरेंसिक टीम और डॉग स्क्वाड के मौके पर पहुंची। हरबंस सिंह ने बताया कि पहले तो पुलिस मुलाजिमों ने यही कहा कि उन्होंने खुद कुछ गड़बड़ की है।
इसके बाद मौके पर मौजूद लोगों ने पुलिस की कार्रवाई पर नाराजगी जताई तो बलटाना चौकी के इंचार्ज परमजीत सिंह मौके पर पहुंचे। उन्होंने उचित कार्रवाई का आश्वासन दिया और कहा कि मंगलवार सुबह फोरेंसिक टीम बुलाई जाएगी। इससे पहले भी जीरकपुर में चोरी के मामलों में पुलिस कार्रवाई कामचलाउ होती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn